**Olli Kaskinen** (s. 27. tammikuuta 1999 Raisio) on suomalainen jääkiekkopuolustaja, joka pelaa Puolan korkeimmalla sarjatasolla Polska Hokej Ligassa GKS Tychyn joukkueessa.

Ura
---

### Seuraura

Kaskinen on Raision Nuorisokiekon kasvatti. Hän siirtyi D-juniori-ikäisenä Turun Palloseuraan. Kaudella 2013–2014 Kaskinen nousi seuran C-nuorten varakapteeniksi. Hän jakoi tehoilla 6+17=23 C-nuorten SM-sarjan puolustajien pistepörssin kuudennen sijan Jokereiden Henri Jokiharjun kanssa tehoilla 6+17=23. Kaskinen palkittiin kauden päätteeksi sarjan parhaana puolustajana Timo Jutila -palkinnolla. Kaudella 2015–2016 hän toimi TPS:n B-nuorten varakapteenina. Kauden 2016–2017 Kaskinen pelasi suurimmaksi osaksi seuran A-nuorissa, joita valmensi hänen setänsä Kalle. Olli Kaskinen pelasi osan kaudestaan kuitenkin B-nuorissa. Hän voitti kuudella syöttöpisteellään koko B-nuorten SM-sarjan pudotuspelien syöttöpörssin ja puolustajien pistepörssin.

Kesällä 2017 Kaskinen nousi TPS:n SM-liigajoukkueeseen ja hän pelasi siellä useita harjoitusotteluita. Joukkueen päävalmentajana aloitti Kaskisen setä Kalle. Olli Kaskinen teki 24. elokuuta 2017 TPS:n kanssa kaksivuotisen juniorisopimuksen. Hän teki miesten pääsarjadebyyttinsä Mestarien liigan alkulohkon päätösottelussa 10. lokakuuta 2017 englantilaista Nottingham Panthersia vastaan. Kaskinen merkittiin TPS:n seitsemänneksi puolustajaksi. Hän pääsi jäälle ottelun kolmannessa erässä ja sai jääaikaa lopulta 4.18 minuuttia. SM-liigadebyyttinsä Kaskinen teki 4. marraskuuta 2017 vieraissa Oulun Kärppiä vastaan, kun Henrik Tallinderin ja Jani Forsströmin loukkaantumiset avasivat hänelle paikan TPS:n kokoonpanosta. Kaskinen merkittiin TPS:n seitsemänneksi puolustajaksi. Hän sai ottelussa lopulta jääaikaa 7.12 minuuttia. Kaskinen keräsi myös syöttöpisteen oltuaan kakkossyöttäjänä Oskari Siikin tekemään maaliin. Hän pelasi kauden aikana SM-liigassa yhdeksän runkosarja- ja yhden playoff-ottelun. Tammikuussa 2018 TPS lainasi Kaskisen alustavasti kuukauden mittaisella sopimuksella Mestis-joukkue TUTO Hockeyn vahvuuteen. Helmikuussa hänen lainasopimustaan jatkettiin kauden loppuun. Kaskinen voitti Mestis-hopeaa.

TPS lainasi syyskuussa 2018 Kaskisen toistaiseksi voimassa olevalla sopimuksella TUTOn Mestis-joukkueeseen. Hän nousi kauden 2018–2019 kynnyksellä kuitenkin takaisin TPS:ään, kun joukkue kärsi loukkaantumisista. Kaskinen teki ensimmäisen SM-liigamaalinsa 28. syyskuuta 2018 vieraissa JYPiä vastaan. Jaako Niskavaara valitsi hänet ottelun Alumnien tähtien kolmostähdeksi. Hän vakiinnutti paikkansa TPS:ssä ja teki varsinaisen SM-liigan tulokaskautensa aikana kaikkiaan 48 runkosarja-, viidessä playoff- ja neljässä CHL-ottelussa tehot 2+3=5. Huhtikuussa 2019 Kaskinen teki joukkueen kanssa kaksivuotisen jatkosopimuksen.

Kaudella 2019–2020 Kaskinen pelasi TPS:n SM-liigajoukkueessa vain 16 runkosarjaottelua ilman tehopisteitä. Kun TPS oli vaihtanut päävalmentajaa hänen sedästään Kallesta Marko Virtaseen marraskuussa 2019, Olli Kaskinen sai loppukaudella tililleen enää kaksi SM-liigaottelua, eikä hän juuri mahtunut kokoonpanoon. Kaskinen pelasi suurimman osan kaudestaan A-nuorissa, jossa hän teki runkosarjassa yli piste per peli -tahdilla 34 ottelussa tehot 9+27=36, joilla Kaskinen oli TPS:n tehokkain puolustaja. Hän jakoi koko A-nuorten SM-liigan alku- ja runkosarjan yhteenlasketun puolustajien pistepörssin neljännen sijan JYPin Tomi Nikun kanssa. Kaskinen voitti myös joukkueensa sisäisen tehotilaston lukemalla +15. Kauden 2020–2021 hän pelasi kokonaan yli-ikäisenä TPS:n U20-joukkueessa. Kaskinen sijoittui tehoilla 8+18=26 U20 SM-sarjan alku- ja runkosarjan yhteenlasketussa puolustajien pistepörssissä viidenneksi. Hänet valittiin kauden päätteeksi sarjan toiseen tähdistökentälliseen.

Kaskinen siirtyi kaudeksi 2021–2022 monikansallisen Alps Hockey Leaguen italialaisjoukkue SG Cortinaan.

### Maajoukkueura

Kaskinen valittiin Suomen alustavaan joukkueeseen alle 20-vuotiaiden MM-kilpailuihin 2019, mutta hänen kisapassinsa jätettiin lopulta kuitenkin leimaamatta ja Kaskinen putosi lopullisesta kisajoukkueesta. Yhteensä hän on pelannut 11 nuorten ja 21 poikien maaottelua.

Muuta
-----

Kaskisen isosisko Iida pelasi hyökkääjänä TPS:n naisten joukkueessa ja hän lopetti jääkiekkoilun vuonna 2016. Heidän pikkuveljensä Aapo Kaskinen pelaa hyökkääjänä TUTO Hockeyn U20-joukkueessa. Sisarusten isä Janne Kaskinen pelasi hyökkääjänä alemmissa sarjoissa. Heidän setänsä Kalle Kaskinen pelasi myös jääkiekkoa hyökkääjänä alemmissa sarjoissa ja hän on myöhemmin valmentanut Ollia sekä TPS:n A-nuorissa että SM-liigajoukkueessa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2014–2015 | TPS | A-SM | 1 | 0 | 0 | 0 | 0 | – | – | – | – | – |
| 2015–2016 | TPS | A-SM | 6 | 0 | 0 | 0 | 2 | – | – | – | – | – |
| 2016–2017 | TPS | A-SM | 46 | 3 | 9 | 12 | 6 | 3 | 0 | 0 | 0 | 2 |
| 2017–2018 | TPS | A-SM | 36 | 6 | 14 | 20 | 2 | – | – | – | – | – |
|  | TPS | SM-liiga | 9 | 0 | 1 | 1 | 0 | 1 | 0 | 0 | 0 | 0 |
|  | TUTO Hockey | Mestis | 13 | 1 | 1 | 2 | 0 | 12 | 0 | 2 | 2 | 2 |
| 2018–2019 | TPS | SM-liiga | 48 | 2 | 3 | 5 | 10 | 5 | 0 | 0 | 0 | 4 |
|  | TUTO Hockey | Mestis | 4 | 0 | 1 | 1 | 2 | – | – | – | – | – |
| 2019–2020 | TPS | A-SM | 34 | 9 | 27 | 36 | 10 | 4 | 1 | 2 | 3 | 0 |
|  | TPS | SM-liiga | 16 | 0 | 0 | 0 | 0 | – | – | – | – | – |
| 2020–2021 | TPS | U20-SM | 27 | 8 | 18 | 26 | 10 | 2 | 0 | 2 | 2 | 0 | Kakkostähdistö |
| 3 kautta | yhteensä | SM-liiga | 73 | 2 | 4 | 6 | 10 | 6 | 0 | 0 | 0 | 4 |
| 2 kautta | yhteensä | Mestis | 17 | 1 | 2 | 3 | 2 | 12 | 0 | 2 | 2 | 2 |

Lähteet
-------

* Olli Kaskinen The Internet Hockey Databasessa (englanniksi)
* Olli Kaskinen Eurohockey-sivustolla (englanniksi)
* Olli Kaskinen *Elite Prospects*. Everysport Media Group AB.  (englanniksi)

### Viitteet

1. 1 2  Silvennoinen, Markku: Silvennoisen Suvivieras, osa 11: Olli Kaskinen *hc.tps.fi*.  17.7.2019. HC TPS Turku Oy.  Arkistoitu 12.4.2020. Viitattu 9.4.2020.
2. ↑  Elite Prospects - U16 SM-sarja Stats 2013-2014 *eliteprospects.com*. Everysport Media Group AB. Viitattu 10.4.2019. (englanniksi)
3. 1 2 3 4 5 6  Olli Kaskinen *Elite Prospects*. Everysport Media Group AB.  (englanniksi)
4. ↑  Elite Prospects - U18 SM-sarja Stats 2016-2017 *eliteprospects.com*. Everysport Media Group AB. Viitattu 10.4.2019. (englanniksi)
5. ↑  Matches *championshockeyleague.com*.  10.10.2017. Champions Hockey League (CHL) AG. Viitattu 10.10.2017. (englanniksi)
6. ↑  Matches *championshockeyleague.com*.  10.10.2017. Champions Hockey League (CHL) AG. Viitattu 10.10.2017. (englanniksi)
7. 1 2  Vuorjoki, Jouko: Kärpät kivikova kotonaan *ls24.fi*.  4.11.2017. Marva Media Oy. Viitattu 5.11.2017.
8. ↑  Kokoonpanot *liiga.fi*.  4.11.2017. Jääkiekon SM-liiga Oy. Viitattu 5.11.2017.
9. ↑  Ottelutilastot *liiga.fi*.  4.11.2017. Jääkiekon SM-liiga Oy. Viitattu 5.11.2017.
10. ↑  TPS:n puolustajalupaus vahvistamaan TUTOa *Jatkoaika.com*.  17.1.2018. Jatkoaika r.y. Viitattu 17.1.2018.
11. ↑  TUTO-puolustukseen vahvistus loppukaudeksi - "Kova ja karhea pelaaja" *Jatkoaika.com*.  15.2.2018. Jatkoaika r.y. Viitattu 15.2.2018.
12. ↑  Pylkkänen ja Kaskinen lainalle Mestikseen *hc.tps.fi*.  5.9.2018. HC TPS Turku Oy.  Arkistoitu 5.9.2018. Viitattu 5.9.2018.
13. ↑  Otteluseuranta *liiga.fi*.  28.9.2018. Jääkiekon SM-liiga Oy. Viitattu 30.9.2018.
14. ↑  Seppä, Lassi: TPS solmi neljä jatkosopimusta − Piskula ja Budish jäävät Turkuun *Jatkoaika.com*.  15.4.2019. Jatkoaika r.y. Viitattu 15.4.2019.
15. ↑  Määttä, Tuuli: Pelaaja-arviot 2019−20: Lauri Pajuniemi nousi TPS:n kirkkaimmaksi tähdeksi *Jatkoaika.com*.  24.3.2020. Jatkoaika r.y. Viitattu 9.4.2020.
16. ↑  Elite Prospects - U20 SM-liiga Stats 2019-2020 *eliteprospects.com*. Everysport Media Group AB. Viitattu 9.4.2020. (englanniksi)
17. ↑  Elite Prospects - TPS U20 *eliteprospects.com*. Everysport Media Group AB. Viitattu 9.4.2020. (englanniksi)
18. ↑  Elite Prospects - U20 SM-liiga Stats 2020-2021 *eliteprospects.com*. Everysport Media Group AB. Viitattu 28.6.2021. (englanniksi)
19. ↑  Saarela, Mikko: Ensimmäinen sopimus ulkomaille – nuori TPS-puolustaja jatkaa uraansa Italiassa *Leijonat.com*.  31.7.2021. Nordic Sport Media. Viitattu 1.8.2021.
20. ↑  Suomi leimasi 20 kisapassia - Lehtinen ja Honka jäivät ilman leimaa *Jatkoaika.com*.  26.12.2018. Jatkoaika r.y. Viitattu 28.12.2018.
21. ↑  Honka ja Puustinen mukaan Leijonien kokoonpanoon - Lehtinen edelleen leimaamatta *Jatkoaika.com*.  28.12.2018. Jatkoaika r.y. Viitattu 28.12.2018.
22. ↑  Iida Kaskinen *Elite Prospects*. Everysport Media Group AB.  (englanniksi)
23. ↑  Aapo Kaskinen *Elite Prospects*. Everysport Media Group AB.  (englanniksi)
24. ↑  Janne Kaskinen Eurohockey-sivustolla (englanniksi)
25. ↑  Kalle Kaskinen *Elite Prospects*. Everysport Media Group AB.  (englanniksi)